Hvis alle transaksjoner merkes med et tidspunkt eller et transaksjonsnummer når de begynner, kan man skape serialiserbarhet basert på starttidspunktet til transaksjonene. Databasesystemet må da, for alle verdier i databasen, følge med når siste lesing skjedde, når siste skriving skjedde og om den siste transaksjonen som skrev er ferdig utført. Hvis noen transaksjoner blir "forsinket", slik at operasjoner som skulle ha skjedd etterpå rekker dem i forkjøpet, må de oppheves og starte på nytt med et nytt tidsstempel.